Pasūtītāja līg. reģ. Nr. R1S-IEP-594/2026
Izpildītāja līg. reģ. Nr._________________
IEPIRKUMA LĪGUMS 
par dīzeļģeneratora J77K pārvietošanu
Līguma parakstīšanas datums ir

pēdējā pievienotā droša elektroniskā paraksta un tā laika zīmoga datums
SIA „Rīgas 1.slimnīca”, (turpmāk – Pasūtītājs), tās valdes priekšsēdētājas Natālijas Zlobinas personā, kura rīkojas saskaņā ar sabiedrības Statūtiem un Valdes reglamentu, no vienas puses, un 
SIA „Energolukss”, (turpmāk – Izpildītājs), kuru uz sabiedrības izdotas Pilnvaras Nr. P-1024/0126 pārstāv tās Pārdošanas nodaļas vadītājs Jānis Prāmnieks, no otras puses, 
turpmāk abas kopā sauktas – Puses, bet katra atsevišķi – Puse, 
vadoties pēc Latvijas Republikā spēkā esošajiem normatīviem aktiem un pamatojoties uz Pasūtītāja organizētā iepirkuma “Dīzeļģeneratora J77K pārvietošana” (ID Nr. R1S 2026/79-iep) nosacījumiem un rezultātiem, noslēdz šāda satura iepirkuma līgumu (turpmāk – Līgums):
1. LĪGUMA PRIEKŠMETS 
1.1. Līguma priekšmets ir dīzeļģeneratora J77K pārvietošana Pasūtītāja objektā – Bruņinieku ielā 5, Rīgā, no 20.korpusa uz iekšpagalmu 2.korpusā – atbilstoši Līguma 1.pielikumam (turpmāk – Pakalpojums). 
1.2. Izpildītājs apņemas izpildīt Pakalpojumu 30 (trīsdesmit) kalendāro dienu laikā no Līguma noslēgšanas brīža.
2. LĪGUMA SUMMA UN NORĒĶINU KĀRTĪBA
2.1. Kopējā summa par Pakalpojumu ir  1 900,00 EUR, (viens tūkstotis deviņi simti euro un 00 centi) neieskaitot pievienotās vērtības nodokli (turpmāk – PVN), kas tiek aprēķināts papildus atbilstoši spēkā esošo normatīvo aktu prasībām.
2.2. Līguma 2.1.punktā minētajā summā ir iekļautas visas ar Pakalpojuma sniegšanu saistītās izmaksas.
2.3. Norēķini notiek pēcapmaksas formā, pārskaitot naudu uz Izpildītāja norādīto kontu. 
2.4. Pasūtītājs apņemas norēķināties par sniegto Pakalpojumu 30 (trīsdesmit) dienu laikā pēc Pakalpojuma izpildes, ko apliecina Pušu parakstīts pieņemšanas – nodošanas akts un atbilstoša attaisnojuma dokumenta (piemēram, rēķina) saņemšana. Attaisnojuma dokumentos obligāti jānorāda Pasūtītāja Līguma reģistrācijas numurs, pretējā gadījumā Pasūtītājs ir tiesīgs neparakstīt un neapmaksāt attiecīgo rēķinu līdz minēto neatbilstību un trūkumu novēršanai.
2.5. Par Pakalpojuma apmaksas dienu tiek uzskatīta diena, kad Pasūtītājs ir pārskaitījis naudu uz Izpildītāja Līgumā norādīto bankas kontu. 
2.6. Ja sniegts Līguma noteikumiem neatbilstošs Pakalpojums, par ko sagatavots defektu akts, norēķināšanās par Pakalpojumu notiek pēc konstatēto neatbilstību novēršanas. 
2.7. Puses vienojās un piekrīt saņemt attaisnojuma dokumentus:
2.7.1. elektroniski sagatavotus Pasūtītāja e-adresi: EINVOICE@40003439279 vai
2.7.2. parakstītus papīrā formātā.
3. IZPILDĪTĀJA UN PASŪTĪTĀJA TIESĪBAS UN PIENĀKUMI:
3.1. Izpildītājs apņemas sniegt Pakalpojumu Līguma noteiktā kārtībā un termiņā.
3.2. Pēc Pakalpojuma veikšanas Izpildītājs veic dīzeļģeneratora funkcionālo pārbaudi, un Pasūtītājam izsniedz rakstveida apliecinājumu par tās funkcionēšanu, atsaucoties uz veikto palaišanas un ARI (Automātisko rezerves iekārtu) testu.
3.3. Izpildītājs uzņemas atbildību par zaudējumiem, kuri nodarīti Pasūtītājam un trešajām personām sakarā ar Līguma noteikumu pārkāpumu.
3.4. Izpildītājs apņemas Līguma izpildi nenodot trešajai personai bez Pasūtītāja rakstveida atļaujas.
3.5. Dīzeļģeneratora pārvietošanu Izpildītājs veic darbā laikā, savukārt pārslēgumus, testus un citus veicamos darbus Izpildītājs veic Pasūtītājam izdevīgā laikā.
3.6. Pasūtītājam ir tiesības pārbaudīt sniegtā Pakalpojuma kvalitāti un pieteikt pretenzijas, ja tā neatbilst Līguma noteikumiem. 
3.7. Pasūtītājs veic Līgumā noteiktajā termiņā sniegtā Pakalpojuma pieņemšanu un apmaksu Līguma noteiktajā kārtībā.
3.8. Pasūtītājs apņemas Izpildītājam nodrošināt pienācīgus apstākļus Pakalpojuma sniegšanai.
4. PUŠU MANTISKĀ ATBILDĪBA 
4.1. Nekvalitatīva vai Līguma noteikumiem neatbilstoša Pakalpojuma gadījumā Pasūtītājs sastāda defektu aktu, un Izpildītāja pienākums ir 10 (desmit) dienu laikā novērst neatbilstības uz sava rēķina. 
4.2. Ja Izpildītājs nesniedz Pakalpojumu Līguma 1.2.punktā noteiktajā termiņā, tad Izpildītājs maksā līgumsodu 0,5% apmērā no Līguma summas par katru nokavēto dienu. Līgumsoda kopējais apmērs nedrīkst pārsniegt 10% no Līguma summas. Aprēķināto līgumsodu Pasūtītājs ietur no Izpildītājam veicamā maksājuma.
4.3. Ja Pasūtītājs neveic Pakalpojuma apmaksu noteiktajā termiņā un apjomā, tad Izpildītājs ir tiesīgs pieprasīt Pasūtītājam maksāt līgumsodu 0,5% apmērā no Līguma summas par katru nokavēto dienu. Līgumsoda kopējais apmērs nedrīkst pārsniegt 10% no Līguma summas.
4.4. Puses ir savstarpēji atbildīgas par otrai Pusei nodarītiem zaudējumiem, ja tie radušies vienas Puses vai tā darbinieku tīšas darbības vai bezdarbības, rupjas neuzmanības vai nolaidības rezultātā. Par nodarītiem zaudējumiem Puse sagatavo attiecīgu aktu, kurā tiek konstatēts radušos zaudējumu apmērs, un vienu šī akta oriģinālu kopā ar pretenziju iesniedz otrai Pusei. Uz iesniegto pretenziju Pusei ir pienākums sniegt atbildi ne vēlāk kā 5 (piecu) dienu laikā no tās saņemšanas brīža, apstiprinot nodarīto zaudējumu atlīdzību vai noraidot pretenziju, attiecīgi motivējot pieņemto lēmumu. 
4.5. Līgumsoda samaksa neatbrīvo Puses no saistību izpildes. 
4.6. NEPĀRVARAMĀ VARA
4.7. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja ne paredzēt, ne novērst. Atbrīvojums no atbildības ir piemērojams tikai tādā apmērā, kādā attiecīgie apstākļi tieši ietekmē vai padara neiespējamu konkrētās Puses spēju izpildīt šajā Līgumā uzņemtās saistības. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes un citi apstākļi, kas būtiski ierobežo Pušu tiesības un objektīvi ietekmē un kavē Līgumā noteikto saistību izpldi. 
4.8. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāpaziņo otrai Pusei. Ziņojumā jānorāda, kādā termiņā, pēc viņas ieskata, ir iespējama un paredzama viņas Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un kura ietver minēto ārkārtējo apstākļu darbības apstiprinājumu, raksturojumu un to paredzamo ilgumu. 
5. PAKALPOJUMSS NODOŠANA UN PIEŅEMŠANA 
5.1. Pakalpojuma izpildes fakts tiek noformēts, Pasūtītājam un Izpildītājam parakstot Pakalpojuma pieņemšanas – nodošanas aktu. 
5.2. Pieņemšanas laikā konstatēto nekvalitatīvo Pakalpojumu Pasūtītājs nepieņem. 
6. GARANTIJA UN APKOPE
6.1. Sniegtā Pakalpojuma garantijas termiņš ir 24 (divdesmit četri) mēneši, skaitot no pieņemšanas – nodošanas akta abpusējas parakstīšanas brīža.
7. LĪGUMA DARBĪBAS LAIKS
7.1. Līgums stājās spēkā ar brīdi, kad to paraksta abu Pušu pilnvaroti pārstāvji un ir spēkā līdz pilnīgai saistību izpildīšanai. 
7.2. Pasūtītājs ir tiesīgs vienpusēji izbeigt Līgumu: 
7.2.1. ja Izpildītājs nesniedz Pakalpojumu Līgumā noteiktā termiņā;
7.2.2. ja Izpildītājs, iepirkuma ietvaros iesniedzot dokumentus, ir sniedzis nepatiesu informāciju;
7.2.3. ja Izpildītājs sniedz Līguma noteikumiem neatbilstošu Pakalpojumu;
7.2.4. ja Izpildītājs paaugstina Pakalpojuma cenu;
7.2.5. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.3. Ja Līgums tiek izbeigts Līguma 8.2.punktā noteiktajos gadījumos, Izpildītājs maksā Pasūtītājam līgumsodu 10% apmērā no Līguma summas.
7.4. Līguma izbeigšana neatbrīvo Izpildītāju no zaudējumu atlīdzības.
7.5. Pusēm ir tiesības, savstarpēji vienojoties, papildināt vai grozīt Līguma noteikumus, kuri jānoformē rakstveidā – vienošanās veidā. Līguma grozījumi veicami Publisko iepirkumu likuma 61.pantā noteiktajā kārtībā un gadījumos. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste veicama Publisko iepirkumu likuma 62.pantā noteiktajā kārtībā.
8. NOBEIGUMA NOTEIKUMI
8.1. Līguma saistību izpildei Puses nosaka šādas kontaktpersonas, kuras ir tiesīgas pārstāvēt attiecīgās Puses intereses, tajā skaitā, parakstīt ar Līguma izpildi saistīto dokumentāciju, piemēram, pieņemšanas – nodošanas aktu:
8.1.1. Pasūtītāja kontaktpersona: _________________________________________.

8.1.2. Izpildītāja kontaktpersona: _________________________________________.
8.2. Jebkuras nesaskaņas, domstarpības vai strīdus Puses apņemas risināt savstarpēju sarunu veidā. Gadījumā, ja Puses nespēj vienoties, strīds risināms Latvijas Republikas tiesā nacionālo, spēkā esošo normatīvo aktu noteiktajā kārtībā.
8.3. Līgums var tikt papildināts vai grozīts, Pusēm savstarpēji vienojoties. Jebkuras Līguma izmaiņas vai papildinājumi tiek noformēti vienošanās veidā un pēc tā parakstīšanas kļūst par Līguma neatņemamām sastāvdaļām.
8.4. Līgums ir noslēgts latviešu valodā un parakstīts elektroniski ar drošu elektronisko parakstu, un tam ir laika zīmogs. Līguma parakstīšanas datums ir pēdējā parakstītā pievienotā laika zīmoga datums un laiks.
8.5. Defekta akti, ja tādi tiek sagatavoti, ir Līguma neatņemamas sastāvdaļas. 
8.6. Visi paziņojumi, pieprasījumi Pusēm ir iesniedzami vai nosūtāmi uz Līguma 10.punktā norādītājām elektroniskā pasta adresēm. Ja mainās Pušu rekvizīti, tad tas jāpaziņo otrai Pusei 3 (trīs) dienu laikā.
8.7. Līgumā paredzētajiem publiskajiem izdevumiem un to detalizētām pozīcijām arī pēc pasūtījuma izpildes nav nosakāms ierobežotas pieejamības informācijas (komercnoslēpuma) statuss.
9. PUŠU REKVIZĪTI
	Pasūtītājs
SIA „Rīgas 1.slimnīca”
Reģ. Nr. 40003439279
PVN reģ. Nr. LV40003439279
Adrese: Bruņinieku iela 5k-2, Rīga, LV-1001
Tālrunis: 67366375
administracija@1slimnica.lv 
Bankas nosaukums: AS Citadeles banka
Norēķinu konts: LV12PARX0006054590785 
_____________e-paraksts____________
Valdes priekšsēdētāja 
Natālija Zlobina

	Izpildītājs
SIA „Energolukss”

Reģ. Nr. 40003341342
PVN reģ. Nr. LV 40003341342
Adrese: Ulbrokas iela 46 k-2, Rīga, LV-1021
Tālrunis: 67542223
info@energolukss.lv  

Bankas nosaukums: Luminor Bank AS Latvijas filiāle
Norēķinu konts: LV90RIKO0000081231911
_____________e-paraksts____________

Pārdošanas nodaļas vadītājs
Jānis Prāmnieks



Līguma 1.pielikums
TEHNISKĀ SPECIFIKĀCIJA – PIEDĀVĀJUMS

Dokuments parakstīts ar drošu elektronisko parakstu, un tam ir laika zīmogs

